Lehiya Dihokê 2024

Lehiya Dihokê karesata lehiyeke mezin e ku di 19 adara 2024an de bandorek mezin li navenda Dihokê kiriye. Li gorî daxuyaniyê rayedarên bajêr bi sedan xanî û kargehên bajêr ji ber lehiyê bi bandor bûne û du kesên ku di otomobîlekî de bi avê de çûne xenikîne.

Li navenda bajêr ji ber ava lehiyê zêdetirî 100 avahî û kargehên li bajêr di bin avê de dimîne. Li herêma ku lehî bandor lê dike bi sedan kesên ku asê dimînin ji aliyê tîmên berevaniya sivîl û hêzên ewlehiyê ve hatine rizgarkirin û kesên ku li deverên lehiyê ne ji bo deverên ewle hatine veguhestin. Li gorî daxuyaniya Rêveberiya Berevaniya Bajêr a Dihokê, taxên nêzîkî ava çeman ji ber lehiyê zêdetir ziyan pêk hatiye.

 Tesîra lehiyê 
 Dihok 
Li gorî vîdeoyên ku li ser medyaya civakî hatine parvekirin bendaveke ku nêzîkê bajêr e ji ber barana zêde aveke gurr bi ser diwarên bendavê ve diherike û qismek ji axa li kêleka diwarên bendavê ji ber herikîna ava gur ve hatiye hilweşandin. Di çend vîdeoyên din de jî ku aliyê welatiyan ve hatine kişandin li navenda bajêr kesekî ku bi avê ve diçe ji aliyê welatiyan ve tê xilaskirin. Di vîdeoyên ku ji aliyê welatiyan ve hatiye kişandin tê dîtin ku gelek otomobîlên welatiyan ber bi avê ve ketine û wesayitekê din jî bi wesayitekê giran ên karê ji ber avê tê xilaskirin. Li navenda bajêr tê dîtin ku welatiyek bi zorê xwe ji otomobîleke ku ber bi avê ve ketiye xwe xilas dike. Li gorî pîvanên Rêveberiya Keşnasî û Erdhejê a Dihokê, demjimêr ji 9ê bi roj heya 9ê şevê li Dihokê 133 milîm baran bariye.

 Zaxo 
Barana zêde bandor li navçeya Zaxoyê jî dike. Ji ber barana zêde ava Çemê Xabûrê bilind dibe û li taxa Serê gundikê pira dîrokî ya Şehabê hildiweşe. Jiber metirsiya lehiyê şêniyên Taxa cihûyan ji malên xwe derdikevin û ber bi deverên ewlehî ve çûne.

 Xebatên rizgarkirinê 
Li navenda Dihokê bi sedan kesên ku li deverên lehiyê asê mabûn ji aliyê tîmên berevaniya sivîl û hêzên ewlehiyê ve hatine rizgarkirin û ber bi i deverên ewlehî ve hatine veguhestin. Di dema rizgarkirinan de helîkopter û wesayitên karê hatine bikaranîn. Li gorî daxuyaniya berdevkê rêveberiya polîsên Dihokê Bêwar Ebdulezîz ji 4 kesên ku di nav otomobîlên xwe de asê mabûn 2 ji wan hatine rizgarkirin û 2 kesên din jî jiyana xwe ji dest dane. Rêveberiya Berevaniya Dihokê ragihandiye ku taxên nêzîkî ava çeman ji ber lehiyê zêdetir ziyan dîtine û li van taxan xebatên rizgarkirinê hatine kirin.

 Çavkanî 

Kategorî:Karesatên xwezayî